Astrid Versto

Astrid Versto (født 3. august 1953 i Vinje i Telemark) er norsk diplomat og journalist. Hun var Norges ambassadør i Kroatia 2015-2019.

Versto er utdannet ved Telemark lærerhøgskole og Norsk journalisthøgskole og har arbeidet som lærer. Som journalist i NRK var hun blant annet nyhetsanker i Dagsrevyen og senere leder av politisk avdeling.

Fra 2000 til 2004 var hun kommunikasjonsdirektør i Norad og også leder for personal- og administrasjonsavdelingen. I 2005 begynte hun som informasjonssjef i Det kongelige hoff, hvor hun etterfulgte Wenche Rasch.

Hun var ministerråd ved Norges ambassade i Østerrike fra 2008 til 2012. Versto var Norges ambassadør til Kroatia i tiden 2015-2019.

Versto var nestleder i Noregs Mållag fra 1987 til 1988.

Familie 
Hun er datter av Aslak Versto og søster til Olav Versto og Stein Versto.  Hun er gift med Terje Svabø.

Priser 
 Kringkastingsprisen 1996

Referanser

Eksterne lenker 
 

NRK-journalister
Norges ambassadører til Kroatia
Personer fra Vinje kommune
Personer tilknyttet Det kongelige hoff